stanford-oval/wikipedia huggingface dataset:
คณะวิทยาศาสตร์ มหาวิทยาลัยมหิดล
ประวัติ

คณะวิทยาศาสตร์ มหาวิทยาลัยมหิดล ได้รับการประกาศจัดตั้งในราชกิจจานุเบกษา เมื่อวันที่ 21 ตุลาคม พ.ศ. 2501 ในนาม "โรงเรียนเตรียมวิทยาศาสตร์การแพทย์ มหาวิทยาลัยแพทยศาสตร์"  โดยมี ศาสตราจารย์ ดร.สตางค์ มงคลสุข เป็นผู้ดำเนินการจัดตั้งและดำรงตำแหน่งผู้อำนวยการโรงเรียน มีวัตถุประสงค์เบื้องต้นเพื่อจัดการศึกษาเตรียมแพทย์และเตรียมประเภทวิชาอื่นๆ ขึ้นภายในมหาวิทยาลัยแพทยศาสตร์ โดยใช้สถานที่ที่ตึกเทคนิคการแพทย์ โรงพยาบาลจุฬาลงกรณ์ ในปีแรก และย้ายมายังอาคารเรียนใหม่ ณ ถนนศรีอยุธยา ในปีต่อมา
หลังจากนั้น ในปี พ.ศ. 2503 รัฐบาลได้ตราพระราชบัญญัติ ยกฐานะขึ้นเป็น "คณะวิทยาศาสตร์การแพทย์"  เปิดหลักสูตรการศึกษาในสาขาต่างๆ ทั้งด้านวิทยาศาสตร์ และวิทยาศาสตร์การแพทย์ ถึงระดับปริญญาตรี-โท (และเอก ในเวลาต่อมา) โดยมี ศาสตราจารย์ ดร.สตางค์ มงคลสุข ดำรงตำแหน่งคณบดีท่านแรก
ต่อมา คณะวิทยาศาสตร์การแพทย์ได้ย้ายสถานที่ตั้งมาพื้นที่บนถนนพระรามที่ 6 ตรงข้ามกระทรวงอุตสาหกรรม ซึ่งรัฐบาลไทยได้ให้การสนับสนุนที่ดิน 40 ไร่ และงบประมาณร่วมกับมูลนิธิร็อกกิเฟลเลอร์ ในการก่อสร้างอาคารบรรยาย และอาคารทดลองวิทยาศาสตร์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้า ฯ เสด็จพระราชดำเนินทรงประกอบพิธีวางศิลาฤกษ์อาคารทดลองวิทยาศาสตร์ เมื่อวันพฤหัสบดีที่ 19 สิงหาคม พ.ศ. 2508 และเสด็จพระราชดำเนินทรงประกอบพิธีเปิด เมื่อวันจันทร์ที่ 26 กุมภาพันธ์ พ.ศ. 2511
เมื่อวันที่ 2 มีนาคม พ.ศ. 2512 มหาวิทยาลัยแพทยศาสตร์ ได้รับพระมหากรุณาธิคุณ โปรดเกล้าโปรดกระหม่อม ให้ใช้พระนามาภิไธย "มหิดล" เป็นนามใหม่ของมหาวิทยาลัย และต่อมาได้มีประกาศสำนักนายกรัฐมนตรีแบ่งส่วนราชการในมหาวิทยาลัยมหิดล เมื่อวันที่ 18 พฤศจิกายน พ.ศ. 2512 คณะวิทยาศาสตร์การแพทย์ ได้ใช้ชื่อใหม่เป็น "คณะวิทยาศาสตร์ มหาวิทยาลัยมหิดล" มาจนถึงปัจจุบัน
ทำเนียบคณบดี

| 0 | 1 | 2 |
| --- | --- | --- |
ทำเนียบคณบดีคณะวิทยาศาสตร์ มหาวิทยาลัยมหิดล 
|  รายนามคณบดี |  ระยะเวลาในการดำรงตำแหน่ง  |  |
| 1. ศาสตราจารย์ ดร.สตางค์ มงคลสุข | พ.ศ. 2503 - 2514 |  |
| 2. ศาสตราจารย์ นาวาตรี ดร.กำจร มนุญปิจุ | พ.ศ. 2514 - 2518 |  |
| 3. ศาสตราจารย์ ทันตแพทย์ ดร.สถิตย์ สิริสิงห | พ.ศ. 2518 |  |
| 4. ผู้ช่วยศาสตราจารย์ ดร.ไพโรจน์ เปรมปรีดิ์ | พ.ศ. 2519 - 2534 |  |
| 5. ศาสตราจารย์ นายแพทย์ ดร.พรชัย มาตังคสมบัติ | พ.ศ. 2534 - 2542 |  |
| 6. ศาสตราจารย์ ดร.อมเรศ ภูมิรัตน | พ.ศ. 2542 - 2546 |  |
| 7. ศาสตราจารย์ ดร.ประเสริฐ โศภน | พ.ศ. 2546 - 2547 |  |
| 8. ศาสตราจารย์ ดร.อมเรศ ภูมิรัตน | พ.ศ. 2547 - 30 พฤศจิกายน พ.ศ. 2550 |  |
| 9. ศาสตราจารย์ ดร.ศกรณ์ มงคลสุข | 1 ธันวาคม พ.ศ. 2550 - 30 พฤศจิกายน พ.ศ. 2558 |  |
| 10. รองศาสตราจารย์ ดร.สิทธิวัฒน์ เลิศศิริ | 1 ธันวาคม พ.ศ. 2558  - 30 พฤศจิกายน พ.ศ. 2562 |  |
| 11. รองศาสตราจารย์ ดร.พลังพล คงเสรี | 1 ธันวาคม พ.ศ. 2562 - 30 พฤศจิกายน พ.ศ. 2566 |  |
| 12. รองศาสตราจารย์ ดร.ประสิทธิ์ สุวรรณเลิศ | 1 ธันวาคม พ.ศ. 2566 - ปัจจุบัน |  |
ส่วนงานในระดับภาควิชา

ตั้งแต่เริ่มก่อตั้งในปี พ.ศ. 2501 จนถึงปี พ.ศ. 2535 คณะวิทยาศาสตร์ประกอบด้วย 14 ภาควิชา จัดตั้งเรียงตามลำดับดังนี้ กายวิภาคศาสตร์ เคมี ชีววิทยา ภาษาต่างประเทศ จุลชีววิทยา ชีวเคมี สรีรวิทยา ฟิสิกส์ เภสัชวิทยา พยาธิชีววิทยา เทคโนโลยีชีวภาพ คณิตศาสตร์ คอมพิวเตอร์ และพฤกษศาสตร์ แต่เนื่องจากในปี พ.ศ. 2549 ภาควิชาภาษาต่างประเทศ ได้ขยายขอบข่ายของงานไปก่อตั้งเป็นคณะศิลปศาสตร์ และในปี พ.ศ. 2552 ภาควิชาคอมพิวเตอร์ และสำนักคอมพิวเตอร์ มหาวิทยาลัยมหิดล ได้รวมส่วนงานและก่อตั้งเป็นคณะเทคโนโลยีสารสนเทศและการสื่อสาร ปัจจุบัน คณะวิทยาศาสตร์จึงประกอบด้วย 12 ภาควิชา, 2 กลุ่มสาขาวิชา และ ศูนย์วิจัยเทคโนโลยียาง อ้างอิง ประกาศมหาวิทยาลัยมหิดล เรื่อง การแบ่งหน่วยงานภายในส่วนงานของมหาวิทยาลัย (คณะวิทยาศาสตร์) พ.ศ. 2561 ลงวันที่ 12 มีนาคม 2561
| --- | --- |
  ภาควิชากายวิภาคศาสตร์   ภาควิชาคณิตศาสตร์   ภาควิชาเคมี เก็บถาวร 2020-11-27 ที่ เวย์แบ็กแมชชีน   ภาควิชาจุลชีววิทยา   ภาควิชาชีวเคมี   ภาควิชาชีววิทยา   กลุ่มสาขาวิชาวัสดุศาสตร์และนวัตกรรมวัสดุ   ศูนย์วิจัยเทคโนโลยียาง (RTEC):   ภาควิชาเทคโนโลยีชีวภาพ   ภาควิชาพยาธิชีววิทยา   ภาควิชาพฤกษศาสตร์   ภาควิชาฟิสิกส์   ภาควิชาเภสัชวิทยา   ภาควิชาสรีรวิทยา   กลุ่มสาขาวิชาชีวนวัตกรรมและผลิตภัณฑ์ฐานชีวภาพอัจฉริยะ
หลักสูตร

| ระดับปริญญาตรี | ระดับปริญญาโท | ระดับปริญญาเอก |
| --- | --- | --- |
|  วิทยาศาสตรบัณฑิต (วท.บ.) หลักสูตรปกติ  สาขาวิชาคณิตศาสตร์   สาขาวิชาพฤกษศาสตร์   สาขาวิชาฟิสิกส์   สาขาวิชาเคมี   สาขาวิชาเทคโนโลยีชีวภาพ   สาขาวิชาชีววิทยา  หลักสูตรนานาชาติ  สาขาวิชาคณิตศาสตร์ประกันภัย   สาขาวิชาคณิตศาสตร์อุตสาหการและวิทยาการข้อมูล   สาขาวิชาชีวนวัตกรรม   สาขาวิชาทรัพยากรชีวภาพและชีววิทยาสภาวะแวดล้อม   สาขาวิชาวัสดุศาสตร์และวิศวกรรมนาโน   สาขาวิชาวิทยาศาสตร์ชีวการแพทย์  หลักสูตรพิเศษ สำหรับระดับปริญญาตรี เพื่อการศึกษาต่อเนื่องไปจนถึงระดับปริญญาโท และปริญญาเอก จำนวน 2 หลักสูตร  หลักสูตรพิสิฐวิธาน และโครงการ B.Sc.-Ph.D.   หลักสูตรปริญญาตรี-โทเร่งรัด วิทยาศาสตรบัณฑิต (เทคโนโลยีชีวภาพ) และ การจัดการมหาบัณฑิต (การตลาด)  หลักสูตร SIM  Biomedical Science   Bioresources and Environmental Biology   Materail Science and Nano Engineering   Bioinnovation |  วิทยาศาสตรมหาบัณฑิต (วท.ม.) (หลักสูตรนานาชาติ)  สาขากายวิภาคศาสตร์และชีววิทยาโครงสร้าง   สาขาคณิตศาสตร์ประยุกต์   สาขาจุลชีววิทยาและวิทยาภูมิคุ้มกัน   สาขาเคมี   สาขาชีวเคมี   สาขาชีววิทยาสภาวะแวดล้อม   สาขาเทคโนโลยีชีวภาพ   สาขาพยาธิชีววิทยา   สาขาฟิสิกส์   สาขาเภสัชวิทยา   สาขาวิทยาการพืช   สาขาวิทยาศาสตร์และเทคโนโลยีพอลิเมอร์   สาขาสรีรวิทยา   สาขาสรีรวิทยาของการออกกำลังกาย   สาขาพิษวิทยา   สาขานิติวิทยาศาสตร์   สาขาวิทยาศาสตร์และวิศวกรรมวัสดุ   สาขานวัตกรรมวิทยาศาสตร์ (ภาคพิเศษ) |  ปรัชญาดุษฎีบัณฑิต (ปร.ด.) (หลักสูตรนานาชาติ)  สาขากายวิภาคศาสตร์และชีววิทยาโครงสร้าง   สาขาคณิตศาสตร์   สาขาจุลชีววิทยาและวิทยาภูมิคุ้มกัน   สาขาชีวเคมี   สาขาชีววิทยา   สาขาเทคโนโลยีชีวภาพ   สาขาพยาธิชีววิทยา   สาขาฟิสิกส์   สาขาเคมี   สาขาเภสัชวิทยา   สาขาวิทยาศาสตร์การออกกำลังกาย   สาขาวิทยาศาสตร์และเทคโนโลยีพอลิเมอร์   สาขาสรีรวิทยา   สาขาพฤกษศาสตร์   สาขาพิษวิทยา   สาขาเวชศาสตร์ระดับโมเลกุล   สาขาวิทยาศาสตร์และวิศวกรรมวัสดุ   สาขานวัตกรรมวิทยาศาสตร์ |
หน่วยวิจัยและเครือข่ายวิจัย ของคณะวิทยาศาสตร์ มหาวิทยาลัยมหิดล

หน่วยวิจัยเพื่อความเป็นเลิศ
| --- | --- |
  หน่วยวิจัยเพื่อความเป็นเลิศเทคโนโลยีชีวภาพกุ้ง (Centex Shrimp)   หน่วยวิจัยเพื่อความเป็นเลิศโครงสร้างและการทำงานของโปรตีน (CPET)   หน่วยวิจัยเพื่อความเป็นเลิศพาหะและโรคที่นำโดยพาหะ (CVVD)   หน่วยวิจัยโรคอุบัติใหม่และโรคอุบัติซ้ำแบคทีเรีย (EBI)   หน่วยเสริมสร้างศักยภาพทางนาโนศาสตร์และนาโนเทคโนโลยี (NANO)   หน่วยวิจัยประสาทวิทยาศาสตร์ (CNS)   หน่วยวิจัยพลังงานยั่งยืนและวัสดุสีเขียว:   หน่วยวิจัยด้านวิทยาศาสตร์และวิศวกรรมพื้นผิว (SSE)  หน่วยวิจัยด้านแคลเซียมและกระดูก  หน่วยวิจัยวิทยาศาสตร์และเทคโนโลยีการเร่งปฏิกิริยา (CAST)   ศูนย์วิจัยพัฒนาและฝึกอบรมเทคโนโลยีชีวภาพของแมลงระดับภูมิภาค (RCIB)   ศูนย์ความเป็นเลิศด้านการค้นหาตัวยา (ECDD) เก็บถาวร 2019-09-13 ที่ เวย์แบ็กแมชชีน   Mahidol University Center of Scientific Computing  
ความร่วมมือการวิจัย (International Collaborative Research Center)
ความร่วมมือกับภาคเอกชน (Industrial Linkage)
ศูนย์ความเป็นเลิศทางวิชาการแห่งชาติ (National Centres of Excellence)
มูลนิธิศึกษาวิจัยนกเงือก (The Hornbill Research Foundation)
เริ่มต้นจากโครงการศึกษานิเวศวิทยานกเงือก คณะวิทยาศาสตร์ มหาวิทยาลัยมหิดล ซึ่งเริ่มงานวิจัยประมาณปี 2521 โดยทำการศึกษาวิจัยเฉพาะในพื้นที่อุทยานแห่งชาติเขาใหญ่ จนถึงปัจจุบัน (2539)
ต่อมาได้ขยายงานวิจัยออกไปในเขตผืนป่าภาคตะวันตกและภาคใต้ นอกจากนี้โครงการฯ ยังได้มีการสำรวจการแพร่กระจาย และสถานภาพของนกเงือกทั่วประเทศ และเพื่อความต่อเนื่อง และขอบเขตของงานวิจัย จึงเกิดแรงผลักดันให้มีการจัดตั้งเป็น “มูลนิธิ” ขึ้นโดยได้รับพระราชทานชื่อจาก สมเด็จพระเทพรัตนราชสุดาฯ สยามบรมราชกุมารี ว่า “มูลนิธิศึกษาวิจัยนกเงือก” เมื่อวันที่ 5 กรกฎาคม 2536
ที่ตั้ง

คณะวิทยาศาสตร์ มหาวิทยาลัยมหิดล พญาไท : 272 ถนนพระรามที่ 6 แขวงทุ่งพญาไท เขตราชเทวี กรุงเทพฯ 10400 โทร.0-2201-5000 โทรสาร 0-2354-7165
คณะวิทยาศาสตร์ มหาวิทยาลัยมหิดล ศาลายา : ถนนพุทธมณฑล สาย 4 ตำบลศาลายา อำเภอพุทธมณฑล จังหวัดนครปฐม 73170 โทร.0-2441-9323
คณาจารย์และศิษย์เก่าที่มีชื่อเสียง

บทความหลัก: รายชื่อบุคคลสำคัญจากมหาวิทยาลัยมหิดล
นับตั้งแต่ก่อตั้งคณะฯ เมื่อปี พ.ศ. 2501 มาจนถึงปัจจุบัน มีคณาจารย์ที่ได้รับการยกย่องเชิดชูเกียรติ โดยได้รับรางวัลดีเด่นด้านการสอนและการวิจัยทั้งในระดับชาติและระดับนานาชาติ เป็นจำนวนมาก อาทิ รางวัลนักวิทยาศาสตร์ดีเด่น จำนวน 10 ท่าน รางวัลนักวิจัยดีเด่นแห่งชาติ จำนวน 7 ท่าน รางวัลอาจารย์ดีเด่นแห่งชาติ จากที่ประชุมประธานสภาอาจารย์ มหาวิทยาลัยแห่งประเทศไทย (ปอมท.) จำนวน 4 ท่าน รางวัลนักเทคโนโลยีดีเด่นจำนวน 5 ท่าน รางวัลนักวิทยาศาสตร์รุ่นใหม่จำนวน 13 ท่าน รางวัลนักเทคโนโลยีรุ่นใหม่ จำนวน 1 ท่าน รางวัลวิทยาศาสตร์และเทคโนโลยี มูลนิธิเพื่อการส่งเสริมวิทยาศาสตร์ประเทศไทย จำนวน 6 ท่าน เป็นต้น โดยศิษย์เก่าและคณาจารย์ที่มีชื่อเสียง เช่น
ศ.ดร. สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
ศ.ดร. ยงยุทธ ยุทธวงศ์ รัฐมนตรีว่าการกระทรวงวิทยาศาสตร์และเทคโนโลยี
ศ.ดร.นพ. พรชัย มาตังคสมบัติ อธิการบดีมหาวิทยาลัยมหิดล สมาชิกสภานิติบัญญัติแห่งชาติ และประธานกรรมการบริหารศูนย์ความเป็นเลิศด้านชีววิทยาศาสตร์ของประเทศไทย (TCELS)
ศ. ดร. พิไล พูลสวัสดิ์ เจ้าของรางวัลด้านการอนุรักษ์ธรรมชาติระดับโลก ROLEX Award 2006 และรางวัล Chevron Conservation Awards 2006 จากผลงานการอนุรักษ์นกเงือกในประเทศไทย
ดูเพิ่ม

รายชื่อบุคคลสำคัญจากมหาวิทยาลัยมหิดล
วิชวลพริซัน

| --- | --- |
วิชวลพริซัน

ヴィジュアルプリズン (Vijuaru Purizun)
ชื่อภาษาอังกฤษ: Visual Prison
สร้างโดย: โนริยาซุ อาเงมัตสึ
อนิเมะโทรทัศน์
กำกับโดย: ทาเกชิ ฟูรูตะ(หัวหน้า) โทโมยะ ทานากะ
เขียนบทโดย: ยูกิเอะ ซูงาวาระ
ดนตรีโดย: Elements Garden
สตูดิโอ: เอ-1 พิกเจอร์ส
เครือข่าย: Tokyo MX, GTV, GYT, BS11, ABC TV, Mētele, Wowow
ฉาย:  9 ตุลาคม พ.ศ. 2564  –  25 ธันวาคม พ.ศ. 2564
ตอน: 12
วิชวลพริซัน (ญี่ปุ่น: ヴィジュアルプリズン; โรมาจิ: Vijuaru Purizun) เป็นซีรีส์อนิเมะโทรทัศน์ออริจินัลญี่ปุ่น ผลิตโดยสตูดิโอเอ-1 พิกเจอร์ส ออกอากาศตั้งแต่เดือนตุลาคมถึงธันวาคม พ.ศ. 2564
เรื่องย่อ

ในเรื่อง เหล่าแวมไพร์แต่งกายปลอมตัวเป็นนักดนตรีวิชวลเค ปีละครั้งพวกเขาจะรวมตัวกันที่ฮาราจูกุในอีเวนต์ที่เรียกว่า "วิชวลพริซัน" เมื่อยูกิ แองก์เดินทางมาฮาราจูกุเพื่อมาดูการแสดงที่ชื่นชอบ ก็ได้เห็นการประลองดนตรีระหว่างวง Eclipse และ Lost Eden
แหล่งข้อมูลอื่น

เว็บไซต์ทางการ (ญี่ปุ่น)
วิชวลพริซัน (อนิเมะ) ที่เครือข่ายข่าวอนิเมะ
ยูเรย์ เดกโค

| --- | --- |
ยูเรย์ เดกโค
ユーレイデコ (Yūreideko)
ชื่อภาษาอังกฤษ: Yurei Deco
แนว: รหัสคดี
อนิเมะโทรทัศน์
กำกับโดย: โทโมฮิซะ ชิโมยามะ
เขียนบทโดย: ได ซาโต
ดนตรีโดย: มิโตะ โคตาโร ไซโต Yebisu303
สตูดิโอ: Science SARU
ถือสิทธิ์โดย: Crunchyroll Medialink
เครือข่าย: Tokyo MX, MBS, BS NTV
ฉาย:  3 กรกฎาคม พ.ศ. 2565  –  18 กันยายน พ.ศ. 2565
ตอน: 12
ยูเรย์ เดกโค (ญี่ปุ่น: ユーレイデコ; โรมาจิ: Yūreideko; "You0 Deco") เป็นซีรีส์อนิเมะโทรทัศน์ออริจินัลญี่ปุ่น กำกับโดยโทโมฮิซะ ชิโมยามะ เขียนบทโดยได ซาโต สร้างโดยสตูดิโอ Science SARU ออกอากาศตั้งแต่กรกฎาคมถึงกันยายน พ.ศ. 2565
การสร้างและออกอากาศ

ซีรีส์อนิเมะออริจินัลสร้างโดยสตูดิโอ Science Saru กำกับโดยโทโมฮิซะ ชิโรยามะ เขียนบทโดยได ซาโต เริ่มออกอากาศในวันที่ 3 กรกฎาคม พ.ศ. 2565 ทางช่อง Tokyo MX, MBS และ BS NTV เพลงเปิดชื่อเพลงว่า "1,000,000,000,000,000,000,000 LOVE"  ร้องโดยวง Clammbon และเพลงปิดชื่อเพลงว่า "Aimuin Love" ร้องโดย Hack'nBerry (มิระ คาวาคัตสึ และอันนะ นางาเซะ)
แหล่งข้อมูลอื่น

เว็บไซต์ทางการ (ในภาษาญี่ปุ่น)
ยูเรย์ เดกโค (อนิเมะ) ที่เครือข่ายข่าวอนิเมะ
| ด ค กไซเอินซ์ซารุ |
| --- | --- |
ซีรีส์โทรทัศน์:  Adventure Time: Food Chain (พ.ศ. 2557)  Super Shiro (พ.ศ. 2562–2563)  ชมรมอนิเมะฉัน ใครอย่าแตะ! (พ.ศ. 2563)  ยูเรย์ เดกโค (พ.ศ. 2565)  ดันดาดัน (พ.ศ. 2567)  ซันดะ (TBA) 
ออริจนอลเน็ตแอนิเมชัน:  เดวิลแมน ครายเบบี้ (พ.ศ. 2561)  ญี่ปุ่นวิปโยค (พ.ศ. 2563)  ตำนานตระกูลไทระ (พ.ศ. 2564)  วันร้อนตับแลบ รีโมตแอร์ ไทม์แมชชีนบลูส์ (พ.ศ. 2565) 
ภาพยนตร์:  คืนพิสดาร ศาลเจ้า สาวผมดำ (พ.ศ. 2560)  Lu over the Wall (พ.ศ. 2560)  คำสัญญา..ปาฏิหาริย์รัก 2 โลก (พ.ศ. 2562)  ญี่ปุ่นวิปโยค รูปแบบฉายโรงภาพยนตร์ (พ.ศ. 2563)  สตาร์ วอร์ส: วิชันส์ - อากะคิริ (ภาพยนตร์สั้น) (พ.ศ. 2564)  สตาร์ วอร์ส: วิชันส์ - ทีโอบีวัน (ภาพยนตร์สั้น) (พ.ศ. 2564)  อินุโอ (พ.ศ. 2564) 
 หมวดหมู่
จันทรานำพาสู่ต่างโลก

| --- | --- |
จันทรานำพาสู่ต่างโลก

月が導く異世界道中 (Tsuki ga Michibiku Isekai Dōchū)
ชื่อภาษาอังกฤษ: Tsukimichi: Moonlit Fantasy
แนว: จินตนิมิต
นวนิยายชุด
เขียนโดย: เค อาซูมิ
สำนักพิมพ์: โชเซ็ตสึกะ นิ นาโร (พ.ศ. 2555–2559) อัลฟ่าโพลิส (พ.ศ. 2559–ปัจจุบัน)
วางจำหน่ายตั้งแต่: พ.ศ. 2555 – ปัจจุบัน
ไลต์โนเวล
เขียนโดย: เค อาซูมิ
วาดภาพโดย: มิตสึอากิ มัตสึโมโตะ
สำนักพิมพ์: อัลฟ่าโพลิส
สำนักพิมพ์ภาคภาษาไทย: กิฟท์บุ๊ค
กลุ่มเป้าหมาย: ชาย
วางจำหน่ายตั้งแต่: พฤษภาคม พ.ศ. 2556 – ปัจจุบัน
จำนวนเล่ม: 15
มังงะ
เขียนโดย: เค อาซูมิ
วาดภาพโดย: โคโตระ คิโนะ
สำนักพิมพ์: อัลฟ่าโพลิส
กลุ่มเป้าหมาย: โชเน็ง
วางจำหน่ายตั้งแต่: พ.ศ. 2558 – ปัจจุบัน
จำนวนเล่ม: 8
อนิเมะโทรทัศน์
กำกับโดย: ชินจิ อิชิฮิระ
เขียนบทโดย: เค็นตะ อิฮาระ
ดนตรีโดย: ยาซูฮารุ ทากานาชิ
สตูดิโอ: C2C
ถือสิทธิ์โดย: เมเดียลิงก์
เครือข่าย: Tokyo MX, MBS, BS NTV
เครือข่ายภาษาไทย: อนิพลัส
ฉาย:  7 กรกฎาคม พ.ศ. 2564  – ปัจจุบัน
ตอน: 34
จันทรานำพาสู่ต่างโลก (ญี่ปุ่น: 月が導く異世界道中; โรมาจิ: Tsuki ga Michibiku Isekai Dōchū) เป็นซีรีส์ไลต์โนเวลญี่ปุ่นแนวจินตนิมิต เขียนโดยเค อาซูมิ และวาดภาพประกอบโดยมิตสึอากิ มัตสึโมโตะ เริ่มเผยแพร่ทางออนไลน์ในปี 2012 บนเว็บไซต์สำนักพิมพ์โชเซ็ตสึกะ นิ นาโร และย้ายไปที่เว็บไซต์สำนักพิมพ์ อัลฟ่าโพลิส ในปี 2016 ภายหลัง อัลฟ่าโพลิส ได้ลิขสิทธิ์ตีพิมพ์เป็นหนังสือตั้งแต่เดือนพฤษภาคม พ.ศ. 2556 ปัจจุบันวางจำหน่ายถึงเล่มที่ 15 ได้รับการดัดแปลงเป็นมังงะ วาดภาพโดยโคโตระ คิโนะ เผยแพร่ออนไลน์ทางเว็บไซต์มังงะของ อัลฟ่าโพลิส ตั้งแต่ปี พ.ศ. 2558 และได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 8 ได้รับการดัดแปลงเป็นซีรีส์อนิเมะโทรทัศน์โดยสตูดิโอ C2C ออกอากาศตั้งแต่วันที่ 7 กรกฎาคม ถึง 22 กันยายน พ.ศ. 2564 ฤดูกาลที่ 2 ได้มีการประกาศสร้าง
เนื้อเรื่อง

มาโกโตะ มิซูมิ นักเรียนมัธยมปลายธรรมดา ๆ คนหนึ่งที่มีพี่สาวหรือน้องสาวเป็นคนที่ร่าเริงและหน้าตาดี พ่อแม่ของเขาเป็นผู้มาจากต่างโลก และได้หนีมาอยู่โลกมนุษย์ด้วยเหตุผลบางประการ ด้วยข้อตกลงบางประการที่ทำไว้กับเทพธิดา มาโกโตะจึงถูกส่งตัวไปยังโลกเอลิเซียเพื่อเป็นฮีโร่ เหตุการณ์ที่เกิดขึ้นไม่ได้เป็นไปตามที่มาโกโตะคาดหวังไว้ ซึ่งแตกต่างจากเรื่องราวที่เขาเคยจินตนาการ เทพธิดามีความพึงพอใจในความงาม และถือว่ามาโกโตะ "น่าเกลียด" โดยเพิกถอนตำแหน่งฮีโร่ของเขา ห้ามไม่ให้เขาโต้ตอบกับมนุษย์คนอื่น และเนรเทศเขาไปยังต่างโลก มาโกโตะโชคดีที่ได้รับการช่วยเหลือจากสึกูโยมิ และได้รับพลังอันยิ่งใหญ่เพื่อใช้ชีวิตอย่างอิสระ ตรงกันข้ามกับอุดมการณ์ของเทพธิดา มาโกโตะได้พบกับเผ่าพันธุ์ต่าง ๆ และสิ่งมีชีวิตในตำนานที่หลงใหลในตัวเขา และร่วมกันสร้างอารยธรรมใหม่ที่ทุกคนสามารถอยู่ร่วมกันอย่างสงบสุข ปัญหาอีกประการคือ พลังงานแฝงของมาโกโตะนั้นแข็งแกร่งขึ้นอย่างรวดเร็วและไม่เสถียร ซึ่งเป็นผลมาจากความปรารถนาอย่างแรงกล้าที่จะเข้าไปใช้ชีวิตในสังคมมนุษย์ เพื่อนร่วมทางกลุ่มใหม่ของเขาพร้อมที่จะช่วยเหลือเขาแก้ไขความเข้าใจผิดและสร้างความคิดที่เป็นเหตุเป็นผลไปด้วยกัน
จันทร์เจ้าเราสอง

| --- | --- |
จันทร์เจ้าเราสอง

月がきれい (Tsuki ga Kirei)
แนว: โรแมนติก, การก้าวผ่านวัย
อนิเมะโทรทัศน์
กำกับโดย: เซอิจิ คิชิ
อำนวยการสร้างโดย: เคน มินามิ ทาเคมะ โอกามูระ โทชิฮิโระ มาเอดะ ฮิโรชิ คาเมอิ
เขียนบทโดย: ยูโกะ คากิฮาระ
ดนตรีโดย: ทาคุโร อิงะ
สตูดิโอ: ฟีล
เครือข่าย: โตเกียวเอ็มเอ็กซ์, MBS, BS11, TVA
ฉาย:  6 เมษายน พ.ศ. 2560  –  29 มิถุนายน พ.ศ. 2560
ตอน: 12
จันทร์เจ้าเราสอง หรือ สึกิงะคิเระอิ (ญี่ปุ่น: 月がきれい; โรมาจิ: Tsuki ga Kirei; ทับศัพท์: สึกิ งะ คิเรอิ) เป็นซีรีส์อนิเมะฉายทางโทรทัศน์แนวโรแมนติก ที่ผลิตโดยสตูดิโอฟีล ออกอากาศเมื่อวันที่ 6 เมษายน ถึง วันที่ 29 มิถุนายน พ.ศ. 2560
เนื้อเรื่อง

เรื่องราวของ อาซึมิ โคทาโร่ กับ มิซึโนะ อากาเนะ ทั้งคู่ขึ้นปี 3 โรงเรียนมัธยมต้นและเป็นเพื่อนร่วมชั้นกันครั้งแรก โดยพวกเขารู้จักกันหลังจากได้ดูแลอุปกรณ์กีฬาที่ใช้สำหรับงานกีฬาสี และเริ่มพูดคุยกันมากขึ้นผ่านไลน์
การผลิตและการพัฒนา

ทีวีซีรีส์อนิเมะต้นฉบับได้รับการประกาศผลิตในเดือนมกราคม พ.ศ. 2560 ซึ่งผลิตโดย ฟีล กำกับอนิเมะโดย เซอิจิ คิชิ ในขณะที่ ยูโกะ คากิฮาระ เขียนบทและดูแลสคริปต์ของซีรีส์ และคาซูอากิ โมริตะ ดัดแปลงการออกแบบตัวละครดั้งเดิมของ Loundraw ทาคุโร อิงะ และ FlyingDog แต่งและโปรดิวซ์เพลงตามลำดับ ขณะที่ Nagano รับหน้าที่เป็นโปรดิวเซอร์ของซีรีส์นี้ โดยออกอากาศเมื่อวันที่ 6 เมษายน พ.ศ. 2560 ถึงวันที่ 29 มิถุนายน พ.ศ. 2560 ทาง โตเกียวเอ็มเอ็กซ์ และออกอากาศเพิ่มเติมทาง MBS, BS11 และ TVA โดยนาโอะ โทยามะ เป็นคนร้องเพลงทั้งเพลงเปิดและเพลงปิดในชื่อ "Ima Koko" (イマココ) และ "Tsuki ga Kirei" (月がきれい) ตามลำดับ  และยังแสดงเพลงแทรกของตอนที่ 3 ชื่อ "Hatsukoi" (初恋)
แหล่งข้อมูลอื่น

เว็บไซต์ทางการ (ญี่ปุ่น)
อนิเมะ จันทร์เจ้าเราสอง ที่ปีลีปีลี
จันทร์เจ้าเราสอง (อนิเมะ) ที่เครือข่ายข่าวอนิเมะ
จันทร์เจ้าเราสอง ที่อินเทอร์เน็ตมูวีเดตาเบส
| ด ค กฟีล |
| --- | --- |
ซีรีส์โทรทัศน์:  Jinki: Extend (พ.ศ. 2548)  Futakoi Alternative (พ.ศ. 2548)  Da Capo: Second Season (พ.ศ. 2548)  Otoboku: Maidens Are Falling For Me! (พ.ศ. 2549)  Nagasarete Airantō (พ.ศ. 2550)  Da Capo II (พ.ศ. 2550)  Da Capo II: Second Season (พ.ศ. 2551)  Corpse Princess: Aka (พ.ศ. 2551)  Corpse Princess: Kuro (พ.ศ. 2552)  Kanamemo (พ.ศ. 2552)  Kiss×sis (พ.ศ. 2553)  ฤดูร้อนอ้อนรัก (พ.ศ. 2553)  Fortune Arterial: Akai Yakusoku (พ.ศ. 2553)  ฉันนี่ล่ะพ่อบ้าน! (พ.ศ. 2554)  Listen to Me, Girls. I Am Your Father! (พ.ศ. 2555)  So, I Can't Play H! (พ.ศ. 2555)  มินามิเกะ สามสาวซ่าฮายกแก๊ง: Tadaima (พ.ศ. 2556)  กรุ๊ปเลือดบอกนิสัยฮาได้ใจ (พ.ศ. 2556–2559)  เอาท์เบรก คอมปานี (พ.ศ. 2556)  Locodol (พ.ศ. 2557)  จินเซย์ (พ.ศ. 2557)  In Search of the Lost Future (พ.ศ. 2557)  กะแล้วชีวิตรักวัยรุ่นของผมมันต้องไม่สดใสเลยสักนิด ภาคที่ 2 (พ.ศ. 2558)  Bikini Warriors (พ.ศ. 2558)  Suzakinishi the Animation (พ.ศ. 2558)  Makura no Danshi (พ.ศ. 2558)  โคตรเกรียนเซียนขนม (พ.ศ. 2559)  Please Tell Me! Galko-chan (พ.ศ. 2559)  This Art Club Has a Problem! (พ.ศ. 2559)  จันทร์เจ้าเราสอง (พ.ศ. 2560)  คู่หูยากูซ่าเด็กสาวพลังจิต (พ.ศ. 2561)  Island (พ.ศ. 2561)  YU-NO: A Girl Who Chants Love at the Bound of this World (พ.ศ. 2562)  กะแล้วชีวิตรักวัยรุ่นของผมมันต้องไม่สดใสเลยสักนิด ภาคจบ (พ.ศ. 2563)  Dropout Idol Fruit Tart (พ.ศ. 2563)  ย้อนเวลา รีเมคชีวิต (พ.ศ. 2564)  ยากูซ่าพี่เลี้ยงเด็ก (พ.ศ. 2565)  ห้องเรียนจารชน (พ.ศ. 2566) 
โอวีเอ:  Strait Jacket (พ.ศ. 2550–พ.ศ. 2551)  Kiss×sis (พ.ศ. 2551–พ.ศ. 2558)  Fortune Arterial: Akai Yakusoku (พ.ศ. 2554)  Listen to Me, Girls. I Am Your Father! (พ.ศ. 2555–2558)  มินามิเกะ สามสาวซ่าฮายกแก๊ง: Omatase (พ.ศ. 2555)  So, I Can't Play H! (พ.ศ. 2556)  มินามิเกะ สามสาวซ่าฮายกแก๊ง: Natsuyasumi (พ.ศ. 2556)  Locodol (พ.ศ. 2557–2559)  กะแล้วชีวิตรักวัยรุ่นของผมมันต้องไม่สดใสเลยสักนิด ภาคที่ 2 OVA (พ.ศ. 2559)  Bikini Warriors (พ.ศ. 2559–2561)  Please Tell Me! Galko-chan (พ.ศ. 2560) 
โอเอ็นเอ:  Augmented Reality Girls Trinary (พ.ศ. 2560) 
 หมวดหมู่
เขมิศรา พลเดช

| เขมิศรา พลเดช |
| --- | --- |
เขมิศราในปี 2562
เกิด: 16 กันยายน พ.ศ. 2538 (29 ปี) กรุงเทพมหานคร ประเทศไทย
ชื่ออื่น: เบลล์
ศิษย์เก่า: มหาวิทยาลัยธรรมศาสตร์
อาชีพ:  นักแสดง  พิธีกร  ยูทูบเบอร์ 
ปีปฏิบัติงาน: พ.ศ. 2554–ปัจจุบัน
ตัวแทน: จีทีเอช (2554−2558) นาดาวบางกอก (2559–2565)
เขมิศรา พลเดช (เกิด 16 กันยายน พ.ศ. 2538) ชื่อเล่น เบลล์ เป็นนักแสดงและพิธีกรชาวไทย เป็นที่รู้จักจากการรับบท "วิริยา" ในซีรีส์เรื่อง ฮอร์โมนส์ วัยว้าวุ่น เธอเริ่มต้นอาชีพในอุตสาหกรรมบันเทิงจากการเป็นผู้ชนะในโครงการ "เพื่อนฉันดันให้สุด" ของ จีทีเอช
ประวัติ

เขมิศรา พลเดช ชื่อเล่น เบลล์ เกิดเมื่อวันที่ 16 กันยายน พ.ศ. 2538 เป็นนักแสดงชาวไทยเกิดที่ จังหวัดกรุงเทพมหานคร
ประวัติ > ชีวิตส่วนตัว

เขมิศราเป็นบุตรคนที่ 2 ของ เขมทัตต์ พลเดช อดีตกรรมการผู้อำนวยการใหญ่ บริษัท อสมท จำกัด (มหาชน) เธอมีพี่ชายที่เป็นนักแสดงเช่นกันคือ เขษมพงษ์ พลเดช (เบสท์) 
เธอจบการศึกษาระดับมัธยมศึกษาจากโรงเรียนนานาชาติเอกมัย และระดับปริญญาตรีจากคณะศิลปศาสตร์ มหาวิทยาลัยธรรมศาสตร์ สาขาอังกฤษ–อเมริกันศึกษา (หลักสูตรนานาชาติ)
ประวัติ > การทำงาน

เริ่มเข้าสู่วงการบันเทิงโดยชนะการแข่งขันจากโครงการ "Friend For Film เพื่อนฉันดันให้สุด" ก่อนที่เขมิศราจะเข้ามาเล่นในซีรีส์ ฮอร์โมน วัยว้าวุ่น 2 เธอเคยเป็นพิธีกรรายการ Gang ment ช่อง GTH on air และได้แสดงในซีรีส์ ฮอร์โมน วัยว้าวุ่น ภาค แรก โดยที่เขมิศรา แสดงเป็น ก้อย เพื่อนของดาว สาวคิดบวกแห่งแก๊งโลกสวย ซึ่งในภาคแรกบทบาทของเขมิศรายังมีไม่มาก จนกระทั่งภาค 2 จึงเริ่มมีบทบาทมากขึ้น จากการที่ก้อยเป็นเพื่อนสนิทและคู่จิ้นของดาว ที่แอบหลงรักเพื่อนสาวของตัวเองแต่ไม่กล้าบอก และความสัมพันธ์จากที่เป็นเพื่อนสนิท ก็เลยเถิดมาเป็นความรักที่บอกใครไม่ได้
นอกจากผลงานเรื่อง ฮอร์โมน วัยว้าวุ่น 2 แล้วเขมิศรา ยังมีผลงานมิวสิควิดีโอเพลง นักเลงคีย์บอร์ด ของ แสตมป์, ผลงานหนังสั้น เพื่อนเฮี้ยนโรงเรียนหลอน ตอน แช่ง ของจีทีเอช, ซีรีย์คลับฟรายเดย์ ความลับของห้อง ม.6/3, มิวสิควิดีโอเพลง ระหว่างเราสองคน ของ เอ๊ะ จิรากร, มิวสิควิดีโอเพลง รู้และเข้าใจ ของ Crescendo, นางเอกมิวสิควิดีโอเพลง คนมีเสน่ห์ ของป้าง นครินทร์, ซีรีส์ Love songs Love series ตอน พรหมลิขิต
ผลงาน > มิวสิกวีดีโอ

| พ> ศ. | เพลง | นักร้อง | หมายเหตุ |
| --- | --- | --- | --- |
| 2557 | อาบน้ำร้อน | บิ๊กแอส | เพลงประกอบจาก ฮอร์โมนส์ วัยว้าวุ่น |
| 2557 | นักเลงคีย์บอร์ด | อภิวัชร์ เอื้อถาวรสุข | Album: Sci-Fi, แสดงเป็น "พิม" พิมพ์ชนก ทวีโชค |
| 2558 | ระหว่างเราสองคน | จิรากร สมพิทักษ์ | เพลงประกอบจาก แอบรักออนไลน์ |
| 2558 | รู้และเข้าใจ | เครสเซนโด้ | ภาคต่อของ ระหว่างเราสองคน |
| 2558 | ย้อน | สล็อตแมชชีน | เพลงประกอบจาก ฮอร์โมนส์ วัยว้าวุ่น (ซีซั่น 3) |
| 2558 | จริงจังสักครั้ง | เหมือนแพร พานะบุตร |  |
| 2559 | คนมีเสน่ห์ | นครินทร์ กิ่งศักดิ์ |  |
| 2559 | คนมีเสน่ห์ ภาค 2 | นครินทร์ กิ่งศักดิ์ | ภาคต่อของ คนมีเสน่ห์ |
| 2560 | รอยยิ้มของวันพรุ่งนี้ | ศักดิ์สิทธิ์ เวชสุภาพร |  |
| 2560 | โลกที่ไม่มีเธอ | PORTRAIT |  |
| 2561 | No.1 | Tattoo Colour |  |
| 2562 | คิดถึง | อีฟ ปานเจริญ |  |
| 2563 | เจอแต่คนใจร้าย | Lipta |  |
| 2564 | จม | NUM KALA |  |
| 2564 | วันเกิดฉันปีนี้ | Three Man Down |  |
| 2567 | วันนี้จะแอบรักเธอเป็นวันสุดท้าย | ROOFTOP |  |
| 2567 | เจ็บแล้วช่วยจำ | Earth Patravee |  |
ผลงาน > พิธีกร

| พ> ศ. | รายการ | ช่อง |
| --- | --- | --- |
| 2555 | Play Gang เล่นสนุกยกก๊วน | เพลย์ แชนแนล |
| 2556 | Play Gang Boys Meet Girls | จีทีเอชออนแอร์ |
| 2557 | 24.7 ล้วงลึกตึกแกรมมี่ | จีเอ็มเอ็ม 25 |
| 2558 | GANG 'MENT วันวัยวุ่น | จีทีเอชออนแอร์ |
| 2558 | Hang over thailand 2015 | ช่องวัน |
| 2559 | Hang over thailand 2016 | ช่องวัน |
| 2560 | สามัญประจำบ้าน | รามาแชนแนล |
| 2561 | Game of Teens | จีเอ็มเอ็ม 25 |
| 2564 | Hang over thailand 2020 | YouTube นาดาวบางกอก |
ผลงาน > ละคร

| พ> ศ. | เรื่อง | รับบท | แสดงคู่กับ | ช่อง |
| --- | --- | --- | --- | --- |
| 2561 | เรือนเบญจพิษ | หยาด | กรณ์ ศิริสรณ์ | ช่องวัน 31 |
| 2564 | บริษัทบำบัดหนี้ | ปูน |  | ไทยพีบีเอส |
ผลงาน > ซีรีส์

| พ> ศ. | เรื่อง | บทบาท | ช่อง |
| --- | --- | --- | --- |
| 2554 | หมวดโอภาส ตอน ตามล่ามนุษย์ต่างดาว | จีน่า | โมเดิร์นไนน์ทีวี |
| 2556 | โตไปไม่โกง ตอน เที่ยงคืน | อุ๊ | เพลย์แชนแนล |
| 2556 | Hormones วัยว้าวุ่น | วิริยา ก่อเกียรติภิรมย์ (ก้อย) | ช่องวัน 31 |
| 2557 | Hormones วัยว้าวุ่น  2 | วิริยา ก่อเกียรติภิรมย์ (ก้อย) | จีเอ็มเอ็ม 25 |
| 2557 | เพื่อนเฮี้ยน..โรงเรียนหลอน ตอน แช่ง | เอม | จีเอ็มเอ็ม 25 |
| 2558 | Club Friday The Series 5 ตอน ความลับของห้อง ม.6/3 | แพรวไพลิน (มุก) | จีเอ็มเอ็ม 25 |
| 2558 | Hormones 3 The Final Season | วิริยา ก่อเกียรติภิรมย์ (ก้อย) | ช่องวัน 31 |
| 2559 | มิติรักผ่านเลนส์ ตอน สองเราบนผิวโลก | สาว | พีพีทีวี |
| 2559 | I See You พยาบาลพิเศษ..เคสพิศวง | ชบา | จีเอ็มเอ็ม 25 |
| 2559 | Love Songs Love Series ตอน พรหมลิขิต | อีฟ | จีเอ็มเอ็ม 25 |
| 2560 | Love Songs Love Series To Be Continued ตอน พรหมลิขิต | อีฟ | จีเอ็มเอ็ม 25 |
| 2560 | Project S The Series ตอน Side by Side พี่น้องลูกขนไก่ | หน่อย | จีเอ็มเอ็ม 25 |
| 2561 | โลกโซเชี่ย(ล) Social Syndrome ตอน Jump Scare | แยม | ไลน์ทีวี |
| 2562 | Club Friday The Series 11 ตอน รักไม่มีสูตร | หนอน | จีเอ็มเอ็ม 25 |
| 2562 | เคว้ง | กลุ่มเด็กทางเหนือ | Netflix |
| 2563 | คลับสะพานฟาย ตอน รักต้องดื้อ | หมูน้อย | จีเอ็มเอ็ม 25 |
| 2563 | กักตัว stories ตอน LOVERS ON THE STREET | เต้ย | YouTube นาดาวบางกอก |
| 2564 | คือเธอ Remember You | อัยญาดา (อัยญ์) | ทรูโฟร์ยู, Netflix​ |
| 2565 | เซียนสับราง | พิ้งกี้ | WeTV |
| 2567 | Start Up วัยรุ่น SANDBOX | พาฝัน (ดรีม) | True ID |
| 2567 | Ready, Set, Love เกมชนคนโสด | เดย์ | Netflix​ |
ผลงาน > ซิตคอม

| พ> ศ. | เรื่อง | รับบท | ช่อง |
| --- | --- | --- | --- |
| 2562 | เสือ ชะนี เก้ง 2019   ตอน   เสือหัวเน่ากับยัยขี้เมาซุ่มซ่าม ไอ้เสือหน้าซีดปะทะอีจี๊ดหน้าจืด | หวาย | ช่องวัน 31 |
| 2563 | เสือ ชะนี เก้ง 2020   ตอน  คำถามที่ต้องการคำตอบ ยุทธการพิชิตหินตา ดาวจะสู้ แฟนเบอร์ 2 อะไรก็ได้...เหรอ? หัวใจไม่ใช่โจทย์คณิตศาสตร์ | หวาย | ช่องวัน 31 |
| 2564-2565 | มันนี่ที่รัก | มันนี่ | ไทยพีบีเอส |
ผลงาน > ภาพยนตร์

| พ> ศ. | เรื่อง | บทบาท | บริษัทผู้สร้าง |
| --- | --- | --- | --- |
| 2565 | เทอมสองสยองขวัญ | มีน | สหมงคลฟิล์ม อินเตอร์เนชั่นแนล |
| 2567 | The Package พัสดุ ฝ่าแดนมรณะ | ฟ้า | True ID |
ผลงาน > คอนเสิร์ต

Hormones Day & Night ว้าวุ่น วันยันค่ำ (2556)
Hormones Prom Night (2557)
STAR THEQUE GTH 11 ปีแสงคอนเสิร์ต (2558)